מסע בין כוכבים: מדור 31

מסע בין כוכבים: מדור 31 (באנגלית: Star Trek: Section 31) הוא שמו של סרט טלוויזיה אמריקאי, השייך לזיכיון "מסע בין כוכבים" שעתיד להיות משודר ב-2025. הסרט יעסוק בדמותה של הקיסרית מיקום המראה, פיליפה ג'ורג'יו שגויסה למדור 31 בעונה השנייה של הסדרה "מסע בין כוכבים: דיסקברי". הסרט יופק עבור שירות הזרמת המדיה פרמאונט+ כחלק מהשלב השני של הרחבת יקום "מסע בין כוכבים" אותה מוביל עבור הרשת אלכס קורצמן, ומהווה ספין אוף ל"דיסקברי". לאור הצלחת הסדרה "דיסקברי" וכחלק מהרעיונות לפיתוח סדרות נוספות בזיכיון החל אלכס קורצמן לחפש רעיונות לסדרות המשך. מישל יאו, המגלמת את דמותה של הקיסרית פיליפה ג'ורג'יו מיקום המראה בסדרה "דיסקברי" העלתה בפניו רעיון לספין-אוף שישלב את דמותה, עוד טרם עליית עונתה הראשונה של "דיסקברי". קורצמן מסר שהודיע ליאו שהרעיון טוב בעיניו, אך יש להמתין ולראות איך תתקבל "דיסקברי". הקיסרית פיליפה ג'ורג'יו מצטרפת למדור 31, חטיבה סודית של צי הכוכבים אשר משימתה היא להגן על פדרציית הכוכבים המאוחדת, ועליה להתמודד עם חטאי עברה. מישל יאו בתפקיד פיליפה ג'ורג'יו, סוכנת מדור 31. בעבר כיהנה כקיסרית האימפריה הטראנית ביקום המראה אך במהלך הפיכה שביצע קפטן גבריאל לורקה נאלצה להימלט ליקום המוכר. עומרי הארדוויק סם ריצ'רדסון קייסי רוהל ג'יימס הירויוקי ליאו רוברט קזינסקי סוון רויגרוק המברלי גונזלס הרעיון המקורי לסדרה שתתמקד בדמותה של הקיסרית ג'ורג'יו היה של יאו עצמה, שניגשה לקורצמן והעלתה בפניו את הרעיון. שמועות ראשונות על פיתוח סדרת ספין אוף ל"דיסקברי" החלו כבר לאחר עונתה הראשונה של הסדרה, כשהת'ר קאדין, אחת המפיקה בפועל של "דיסקברי", הודיעה לקהל בכנס קומיק-קון, ניו יורק "אתם תראו עוד מהאישה הזו" בהתייחס ליאו, מה שהוביל לספקולציות על סדרת בת בכיכובה. ב-9 בנובמבר 2018 פרסם האתר Deadline שיאו החלה במשא ומתן לקראת האפשרות שתככב בסדרה משלה. בינואר 2019 הפכו השמועות להודעה רשמית כשרשת CBS All Access בשיתוף עם חברת ההפקה Secret Hideput של קורצמן ו-Roddenberry Entertainment הודיעו רשמית שהפקת הסדרה אושרה. באפריל באותה שנה, במהלך ריאיון לאתר ניוזוויק, סיפרה יאו לכתבי האתר שהסדרה תהיה "כיפית יותר, פחות אינטנסיבית, ומוכוונת הנאה." עוד סיפרה יאו שהסדרה תעבור מכוכב לכוכב, ושאנשי מדור 31 יצילו אנשים בדרכם המיוחדת. בחודש אוקטובר 2019, בריאיון לאתר TrekCore מסרו קורצמן והת'ר קאדין שהפקת העונה הראשונה תחל מיד לאחר סיום הפקת העונה השלישית של "דיסקברי". בתחילת 2020 נכנסה הסדרה לתהליך של קדם הפקה, וצילומיה, שתוכננו להתקיים באולפנים בקנדה, היו אמורים להתחיל בחודש מאי אותה שנה ולהסתיים לאחר כשבעה חודשים, בנובמבר. הסדרה עצמה אמורה הייתה להיות משודרת במהלך 2021. בחודש יולי 2019 מסר קורצמן כי תהליך הכתיבה נמצא בעיצומו, וכי הכותבים הגיעו לשלב פירוק הסיפור הכללי למרכיביו. במהלך מגפת הקורונה התראיין קורצמן וסיפר כי למרות המגפה והעובדה שאנשי צוות ההפקה וצוות הכותבים אינם יכולים להיפגש פיזית, הרי שהם מקיימים פגישות שוטפות באמצעות שיחות וידאו, וציין שניצלו את התקופה על מנת לסיים את כתיבת העונה הראשונה של הסדרה. לקראת סוף חודש אוגוסט מסר קורצמן בריאיון נוסף שעלילת הסדרה תתקיים ב"עולם שונה מאוד מזה שהמעריצים מצפים לו". עוד טען קורצמן שרוב תיאוריות המעריצים שמתרוצצות ברשת אינן נכונות, וכי הוא נהנה לקרוא אותן ולדעת שהכותבים עומדים להפתיע את הקהל. בחודש פברואר 2021 מסרו אלכס קורצמן וג'ולי מקנמרה, ראשי הזיכיון, שהסדרה נמצאת עדיין "בשיחות" אך היא אינה צפויה לצאת למסכי הטלוויזיה לפני שתסתיים אחת הסדרות הקיימות, מאחר שחמש סדרות שרצות במקביל הן הגבול אליו שואפת הרשת. באותו ראיון נאמר שסדרה יכולה להסתיים למשל במקרה שבו הכוכב הראשי שלה חתם למספר מוגבל של עונות, דבר שרמז לכך שהסדרה לא תצא לפני סיום עונתה השלישית של "פיקארד". בראיון בחודש אפריל מסר עקיבא גולדסמן שהוא מאמין שהסדרה תופק בסופו של דבר, וכי היא חלק מתוכניותיו של קורצמן לזיכיון. בחודש מאי מסר שזאד לטיף, מי שאמור היה לגלם בסדרה את דמותו של אש טיילר, כי למיטב ידיעתו נשאלו שאלות וניתנו הסכמות, אך נכון לעכשיו אין הכרזה רשמית על מועד תחילת צילומים, וכי להערכתו הדבר תלוי בלוחות הזמנים של המשתתפים המיועדים, ביניהם מי שאמורה להיות הכוכבת הראשית, מישל יאו, שעסוקה במספר רב של פרויקטים במקביל, בין השאר אווטאר: דרכם של המים. בחודש יולי, במהלך פגישה של גילדת המפיקים של אמריקה, מסר קורצמן כי מגפת הקורונה עיכבה את כלל ההפקות, ושעד כה נכתבו מספר תסריטים לסדרה. כמו כן הוסיף קורצמן כי הוא אופטימי מאוד לגבי הפקתה. ב-1 באוגוסט 2021 הודיעה רשת CBS כי היא מאריכה את חוזהו של קורצמן בחמש שנים נוספות, וכי הסדרה מדור 31 בהפקת Secret Hideout של קורצמן ועם מישל יאו בתפקיד הראשי חוזרת להפקה פעילה. בפברואר 2022 דיווח האתר "Deadline" שהסדרה תופק לפני סדרה עתידית נוספת שנמצאת בתהליכי הפקה ראשוניים, "מסע בין כוכבים: אקדמיית צי הכוכבים". באפריל 2022, בראיון לאנטרטיינמנט ויקלי תיארה מישל יאו את הסדרה כ"משימה בלתי אפשרית" פוגשת את "שומרי הגלקסיה". במאי 2022 עדכן קורצמן שהמיקוד המרכזי של צוותו כרגע הוא בשתי הסדרות העתידיות, "מדור 31" ו"אקדמיית צי הכוכבים", זאת בנוסף להפקות שונות נוספות, לאו דווקא טלוויזיוניות או קולנועיות, כגון פודקאסטים ומשחקי מחשב. בתחילת 2023, דווח שהסדרה נמצאת עדיין בפיתוח בפרמאונט+, אף על פי שמעריצי הסדרה ואתרים שונים הביעו ספק בהמשך ההפקה, הן לאור הזמן הרב שחלף מאז ההכרזה עליה ללא תחילת צילומים, והן לאור הצלחתה של יאו שזכתה בפרס האוסקר והפכה לשחקנית עסוקה מאוד. בראיון למגזין SFX שנערך בסוף חודש מרץ, ציין קורצמן כי ההפקה נמשכת וכי הם נרגשים מאוד מהסדרה הצפויה. עוד רמז קורצמן כי ייתכן שמדובר יהיה בפורמט שונה מסדרה עונתית רגילה, למשל מיני-סדרה או סרט טלוויזיה. ב-18 באפריל הוכרז כי אושרה הפקתו של סרט טלוויזיה, בבימויו של אולטונד אוסונסנמי, על פי תסריט מאת קרייג סוויני. כן דווח כי הסרט יהיה סנונית ראשונה בסדרת סרטי טלוויזיה שקורצמן מתכנן להוציא אחת לשנתיים, כחלק בשלב השני של יקום "מסע בין כוכבים" המתחדש. ביולי 2023 פורסם כי צילומי הסרט אמורים להתחיל בחודש אוקטובר, באונטריו, בתלות בסיומן של שביתות הכותבים והשחקנים. בהמשך פורסם כי הצילומים אמורים להתקיים בטורונטו, קנדה, ולהימשך בין 23 באוקטובר ל-8 בדצמבר 2023. בסוף חודש ינואר 2024 פרסמה מישל יאו תמונה שלה מסט הצילומים, ואושר שהחל שלב הצילומים של הסרט. צילומי הסרט הסתיימו בסוף חודש מרץ 2024. "מסע בין כוכבים: מדור 31", במסד הנתונים הקולנועיים IMDb (באנגלית) "מסע בין כוכבים: מדור 31", במסד הנתונים הקולנועיים KinoPoisk (ברוסית) Trek:_Section_31 מסע בין כוכבים: מדור 31 באתר Memory Alpha Leslie Goldberg, Michelle Yeoh’s ‘Section 31’ Is the Start of ‘Star Trek’ Phase 2 at Paramount+, April 18, 2023, The Hollywood Reporter Anthony Pascale, Alex Kurtzman Says ‘Section 31’ Series Writers Building A “Very Surprising” Star Trek Show, August 26, 2020, trekmovie.com Joe Otterson, Paramount+ Greenlights ‘Star Trek: Section 31’ Film Starring Michelle Yeoh, Variety, ‏2023-04-18 (באנגלית אמריקאית) Star Trek: Section 31 Confirms Start of Production with First Look, January 30, 2024, Star Trek Joy Press, The Star Trek TV Universe is CBS All Access’ Secret Weapon. Will It Keep Expanding Infinitely?, November 29th, 2019, Vanity Fair ‘Star Trek: Discovery’ Has Spinoff Launch Pads In Michelle Yeoh & Jason Issacs, Dominic Patten, June 19, 2018, Deadline ‘Crazy Rich Asians’ Michelle Yeoh In Talks For ‘Star Trek’ Spinoff On CBS All Access, Dominic Patten, November 9, 2018, Deadline It’s Official! Michelle Yeoh ‘Star Trek’ Spinoff In Development At CBS All Access, Dominic Patten, January 14, 2019, Deadline MICHELLE YEOH ON HER PLANET-HOPPING SECTION 31 SERIES AND GEORGIOU'S EVOLUTION IN 'STAR TREK: DISCOVERY', Andrew Whalen, April 17, 2019, Newsweek.com EXCLUSIVE: Alex Kurtzman and Heather Kadin on that Nickelodeon STAR TREK Show, If We’ll See a DISCOVERY Movie, PICARD Season 2 (!), and Much More, Ken Reilly, October 7, 2019, TrekCore.com James Hams, Michelle Yeoh's Star Trek Spin-off Section 31 Moves Into Pre-Production, January 23, 2020, Trek Sphere Anthony D'Alessandro, Geoff Boucher, Alex Kurtzman On Rebuilding ‘Star Trek’ For The Next Generation, Directing ‘Discovery’ & Progress With ‘Picard’ – Crew Call Podcast, Deadline, June 17 2019 Daniel Montgomery, ‘Star Trek: Short Treks’ producer Alex Kurtzman hopes his Emmy nomination will lead to more ‘amazing experiments’ (EXCLUSIVE VIDEO INTERVIEW), August 11, 2020, Gold Derby Adam B. Vary, Inside the ‘Star Trek’ Universe of New Shows and Kids’ Fare on Paramount Plus, Febuary 24, 2021, Variety.com James Hibberd, 'Star Trek' Showrunner Discusses 'Strange New Worlds' Plan, Evolving Q for 'Picard', April 12, 2021, The Hollywood Reporter Amy West, Abby Robinson, Star Trek: Discovery's Shazad Latif talks Section 31 "rumblings", May 19, 2021, DigitalSpy Anthony Pascale, Alex Kurtzman “Very Optimistic” About Star Trek Section 31 Series, July 19, 2021, Trek Movie Alison Pitt, CBS Studios expands and extends Star Trek boss Alex Kurtzman’s deal, plus confirms development of Section 31 show, August 1, 2021, Daily Star Trek News Peter White, Dominic Patten, Nellie Andreeva, ‘Starfleet Academy’ Series In Works As Paramount+ Looks To Further Expand ‘Star Trek’ Universe, February 1, 2022, Deadline Clark Collis, Michelle Yeoh flying high in Avatar sequels and more action-packed sci-fi roles, April 12, 2022, Entertainment Weekly Laurie Ulster, Interview: Alex Kurtzman On ‘Section 31,’ ‘Academy,’ And Expanding His Star Trek Universe Beyond Television, May 2, 2022, TrekMovie Matt Webb Mitovich, Star Trek: Discovery Spinoff About Section 31, Starring Michelle Yeoh, Is Still in Development at Paramount+, January 10 2023, TVLine Chad Porto, Paramount+ claims Star Trek: Section 31 is in development but we no longer believe them, January 17, 2023, Redshirts Always Die Max Miller, Star Trek Fans Lose Hope On A Section 31 Spinoff After Michelle Yeoh's Oscar Win, March 13, 2023, Looper Chad Porto, The long-gestating Star Trek: Section 31 sounds pretty dead, March 25, 2023, Redshirts Always Die Anthony Pascale, Alex Kurtzman Says Star Trek Announcements Coming Soon, Hints At Character-Focused Miniseries & Movies, March 24, 2023, Trek Movie Chad Porto, Could one-off mini-series be the future medium for Star Trek?, March 26, 2023, Fansided 'Star Trek: Section 31' Original Movie Event Starring Oscar Winner Michelle Yeoh Announced, April 18, 2023, StarTrek.com Star Trek: Section 31 Has a Filming Date, July 20, 2023, Trek Central Ray Flook, Star Trek: Section 31 Production Update (For Now); Gets Name Change?, August 29, 2023, Bleeding Cool Garnet Phillip Tashinga, Star Trek: Section 31 Actor Shares Exciting Update on Discovery Spinoff, March 23, 2024, CBR